ใช้น้ำมัน Tea Tree Oil กำจัดเหา เช็คให้ชัวร์ว่าเป็นเหา จะได้รีบยับยั้งการแพร่กระจาย
Tea tree oil นั้นมีสรรพคุณต้านจุลชีพ ต้านแบคทีเรีย ต้านอาการอักเสบ ต้านเชื้อรา และต้านไวรัสตามธรรมชาติ นอกจากนี้คุณยังสามารถใช้ tea tree oil กำจัดไข่เหาและลดจำนวนเหาเป็นๆ ได้ชะงัดนัก ถึงจะยังไม่มีอะไรมายืนยันชัดเจนว่าทำไมถึงเป็นแบบนั้น แต่แปลว่า tea tree oil ก็คงต้องมีสรรพคุณต้านเหาได้เหมือนกัน  เอา tea tree oil ผสมกับน้ำมันลาเวนเดอร์ก็ช่วยกำจัดทั้งเหาและไข่เหาได้เหมือนกัน แต่ต้องใช้น้ำมันลาเวนเดอร์บริสุทธิ์นะ ถึงตามแชมพูกับครีมนวดจะมี tea tree oil ผสมอยู่ด้วยเหมือนกัน แต่ก็ในปริมาณที่ไม่มากและเข้มข้นพอจะใช้กำจัดเหาได้หมดจด tea tree oil ที่ใช้อย่างน้อยต้องเข้มข้น 2% ถึงจะฆ่าไข่เหาได้  ให้เลือกใช้ tea tree oil จากต้น Melaleuca alternifolia ที่ “กลั่นด้วยไอน้ำ (steam-distilled)” หวีแบบนี้เป็นหวีที่มีซี่ถี่มาก จะได้สางผมละเอียดถึงใกล้ๆ หนังหัว ถ้าคุณไม่มีหวีเสนียด ก็ต้องใช้แว่นขยายด้วย จะได้ส่องดูซ้ำอีกทีหลังกำจัดเหาไปรอบนึงแล้ว บางคนก็เกิดอาการระคายเคืองเวลาใช้ tea tree oil เพียวๆ เพราะงั้นให้ลองผสมกับแชมพูสูตรอ่อนๆ แล้วค่อยเอาไปสระผม  ใช้ที่หยอดตาหยด tea tree oil ประมาณ 2 - 4 หยดลงในถ้วยเล็กๆ หยดน้ำมันลาเวนเดอร์ 2 - 4 หยดตามลงไป หยดแชมพูสูตรอ่อนๆ ลงไป 96 - 98 หยด (ถ้าขี้เกียจนับให้ยุ่งยาก ก็แค่เทแชมพูให้ได้เป็นวงขนาดเท่าเหรียญ 10 บาทก็ใช้ได้แล้ว) หยดน้ำมันมะกอกหรือน้ำมันมะพร้าวลงไป 2 - 3 หยด นี่แหละส่วนผสมที่จะทำให้เหาขาดอากาศตาย  คนให้เข้ากันจนเป็นเนื้อเดียว เน้นหนักตรงแถวหนังหัว เพราะทั้งเหาและไข่เหามักจะไปกระจุกตัวกันอยู่แถวนั้นแหละ จากนั้นคลุมผมด้วยหมวกอาบน้ำหรือจะใส่หมวกว่ายน้ำก็ได้ แล้วทิ้งไว้ประมาณ 30 นาที ถ้าทำให้เด็กแล้วเขารู้สึกคันคะเยอหรือแสบไหม้ แปลว่าเขาอาจจะเกิดอาการแพ้ ให้รีบใช้น้ำอุ่นล้างผมโดยด่วน แล้วสระผมอีกรอบด้วยแชมพูอ่อนๆ จากนั้นเช็ดผมแล้วผึ่งลมให้แห้ง สระซ้ำได้ในกรณีที่เด็กยังรู้สึกคันหรือหนังหัวแสบแดง ขยี้ให้เป็นฟองแล้วสระให้ทั่วทั้งหัว ใช้นิ้วสางกำจัดเหาให้ได้มากที่สุด แล้วค่อยล้างออกด้วยน้ำอุ่น ครีมนวดข้นๆ นี่แหละยิ่งดี เพราะเหาที่รอดมาจาก tea tree oil จะได้ขาดอากาศตาย แถมเวลาสางผมด้วยหวีเสนียดจะได้ลื่นไหล ไม่ต้องล้างครีมนวดออกนะ เริ่มสางให้ชิดหนังหัว เพราะเหาชอบวางไข่และโตเป็นตัวแถวนี้ ถ้าคนเป็นเหาผมยาว ให้แบ่งผมออกเป็นช่อๆ แล้วแบ่งสางทีละช่อไป ขั้นตอนนี้ห้ามทำลวกๆ เด็ดขาด! ถ้าเก็บได้ไม่ครบ ถึงจะเหลือไข่เหาแค่ 2 - 3 ฟอง ก็โตกลายเป็นเหาลามไปทั้งหัวได้อีกใน 2 - 3 วัน คุณอาจจะคิดว่าทำเกินกว่าเหตุไปไหม แต่บอกเลยว่าต้องแบบนี้ถึงจะขุดรากถอนโคนได้ เพราะไข่เหาใช้เวลาเป็นอาทิตย์กว่าจะฟักเป็นตัวโตเต็มวัย ถ้าเราหมั่นกำจัดให้ครบอาทิตย์นึงเต็มๆ จะได้แน่ใจว่าเหาตายหมดแล้วจริงๆ หยด tea tree oil 2 - 3 หยดผสมในแชมพู ด้วยอัตราส่วนเดียวกับตอนคุณใช้กำจัดเหา หรือจะหาซื้อแชมพูที่มี tea tree oil อยู่แล้วก็ได้ ถ้าสระผมด้วยแชมพูแบบนี้อย่างน้อยอาทิตย์ละครั้ง ก็จะช่วยป้องกันไม่ให้กลับไปเป็นเหาได้ มีหลายสาเหตุที่อาจทำให้หนังหัวคุณคันคะเยอ บางทีก็ทำคุณงงว่าตกลงเราเป็นแค่รังแคหรือเป็นเหากันแน่ เพราะงั้นสำคัญมากว่าคุณต้องแยกให้ออก จะได้กำจัดเหาได้ตรงจุด  ใช้หวีเสนียดหรือหวีซี่ถี่มาหวีผมหาเหาและไข่เหา เหาเป็นๆ บนหัวคุณจะมีขนาดประมาณเม็ดงา (คือตัวยาว 2 - 3 มม.) ส่วน nits หรือไข่เหานั้นจะมีสีขาวออกเหลือง และจะติดหนึบอยู่กับผม แถวๆ หนังหัวของคุณ ไข่เหาจะมีขนาดเล็กกว่าเหาโตเต็มวัยนิดหน่อย  พยายามหาไข่เหาที่เกาะติดอยู่กับเส้นผมของคุณ ไข่เหาแถวๆ โคนผม หรือก็คือห่างจากหนังหัวประมาณ ¼ นิ้วนี่แหละที่จะเจริญเติบโตไปเป็นเหาในเร็ววัน เพราะเหานั้นอยู่ได้ด้วยการดูดเลือดจากหนังหัวของคุณ แถมยังอาศัยความอบอุ่นจากหนังหัวด้วย พวกไข่เหาที่อยู่ไกลออกไปที่ปลายผมแสดงว่าถ้าไม่ตายแล้ว ก็คือฟักกลายเป็นเหาเรียบร้อย  เอาแว่นขยายส่องหาตามเส้นผมและหนังหัว บางทีพวกสิ่งสกปรกตามหนังหัวหรือรังแคก็ดูคล้ายกันกับเหา ต้องใช้แว่นขยายนี่แหละ ถึงจะดูออกว่าเป็นไข่เหากับเหาที่กำลังไต่ยั้วเยี้ย ถ้าเช็คดูแล้วไม่เจอเหาเป็นตัวๆ มีแต่ไข่เหาที่ค่อนไปทางปลายผม ห่างจากหนังหัว แปลว่าวิกฤติเหาของคุณจะไม่ลุกลามไปกว่านี้แล้วล่ะ  ลองสังเกตดูที่หลังหูกับแถวๆ ไรผม ถ้าตรงไหนผมบางหน่อย จะเห็นเหากับไข่เหาได้ไม่ยากเลย ถึงเหาจะกระโดดสูงๆ หรือบินไม่ได้ แต่เหาติดกันได้ง่ายมาก ถ้าอยู่ในบ้านเดียวกัน แป๊บเดียวก็ลามไปหมดทุกคน ถ้ามีใครคนใดคนนึงในบ้านเกิดเป็นเหาขึ้นมา ให้รีบเช็คผมและหนังหัวของสมาชิกคนที่เหลือโดยด่วน ว่าติดกันไปหรือยัง เหาติดกันได้ง่ายที่สุดเวลาใช้แปรงหวีผม หมวก หรือเตียงร่วมกัน ถ้าน้องๆ หนูๆ ในบ้านนอนเตียงเดียวกันหรืออยู่ในห้องเดียวกัน ไม่ก็แบ่งเสื้อผ้ากันใส่เป็นประจำ คุณต้องตรวจให้ครบทุกคน ว่ามีใครเป็นเหาบ้าง ถ้าคนในบ้านเกิดติดเหาขึ้นมา ให้รีบถอดเสื้อผ้าชุดเดิมออก แล้วเปลี่ยนไปใส่เสื้อผ้าชุดใหม่ที่สะอาดๆ เพราะอาจมีไข่เหาติดอยู่ตามเสื้อผ้าได้ โดยเฉพาะพวกเสื้อเชิ้ต ผ้าพันคอ หรือหมวก เหาไม่ได้เป็นกันเพราะคุณสกปรก แต่เหามักเกาะติดตามเสื้อผ้าและของใช้ต่างๆ เวลาจะติดกันก็ติดจากการสัมผัสของพวกนี้นี่แหละ เพราะฉะนั้นสำคัญมากว่าคุณต้องเอาของใช้พวกนี้ไปซักล้างทำความสะอาดและฆ่าเชื้อให้หมดจด  เอาพวกเสื้อผ้า ผ้าปูที่นอน หมวก ผ้าเช็ดตัว และพวกผ้าอื่นๆ ที่คนเป็นเหาใช้มาใส่เครื่องซักและอบให้หมด ให้เลือกอุณหภูมิของน้ำที่ซักและความร้อนที่อบให้สูงๆ เข้าไว้ แต่ถ้าไม่ได้ซักเครื่อง ก็ต้องเอาเสื้อผ้าทั้งหลายไปเก็บในถุงพลาสติก ซีลไม่ให้อากาศเข้า แล้วเก็บไว้ประมาณ 2 อาทิตย์ พวกเหาจะได้ขาดอากาศตายหมดไงล่ะ  เอาหวีกับแปรงหวีผมไปแช่ในน้ำร้อนจัด (อย่างน้อย 55 °C) ประมาณ 5 - 10 นาที หรือบ้านใครมีเครื่องล้างจาน จะเอาไปล้างในนั้นรอบนึงก็ได้ ดูดฝุ่นทำความสะอาดตามพื้นและเฟอร์นิเจอร์ที่บุนวม ปกติแล้วเหาจะอยู่รอดได้ไม่นานถ้าขาดเลือดจากหนังหัวคุณ แต่เราก็ควรดูดฝุ่นซ้ำให้แน่ใจว่าจะไม่มีเหาหลงเหลืออยู่จนติดไปกับคนอื่นได้ ทั้งคนที่ติดเหาเข้าให้แล้ว และคนที่นอนห้องเดียวกันกับคนที่ติด ต้องเอามาดูให้แน่ชัดแล้วรีบกำจัดเหาโดยด่วน ไม่งั้นละก็ เหาอาจจะหลงอยู่ในผมของใครสักคนจนติดกันไปทั่วทั้งบ้านก็ได้
หาซื้อ tea tree oil แบบบริสุทธิ์มาก่อน. หาซื้อหวีเสนียด. ผสม tea tree oil กับแชมพูให้ใช้ง่ายๆ. ชโลมแชมพูให้ทั่วผม. เวลาสระผมต้องขยี้ให้เป็นฟองแล้วค่อยล้างออก. ลงครีมนวดด้วย. สางผมด้วยหวีเสนียด. ทำขั้นตอนที่ 3 - 7 ซ้ำทุกวัน ติดต่อกันเป็นเวลา 7 วัน. ต่อไปให้สระผมด้วยแชมพูที่มี tea tree oil เป็นประจำ. เช็คให้ชัวร์ว่าคุณเป็นเหาจริงหรือเปล่า. เรียกคนในบ้านมาตรวจรายตัว ว่าติดเหากันไปบ้างหรือเปล่า. เปลี่ยนไปใส่เสื้อผ้าสะอาดๆ. เอาเสื้อผ้าและของใช้ของคนที่เป็นเหาไปซักล้างทำความสะอาด. กำจัดเหาพร้อมกันทุกคนในบ้าน.
https://www.wikihow.com/Remove-Lice-Using-Tea-Tree-Oil https://www.wikihow.com/Remove-Lice-Using-Tea-Tree-Oil
Using Tea Tree Oil to Treat Head Lice Infestations Recognizing and Minimizing Head Lice Infestations